**MØDE FOR BLOKFORMÆND, MANDAG DEN. 21. OKTOBER 2021, KL. 19,00**

Til stede: Randi Sophie Petersen, blok G; Kirsten Rasmussen, blok K; Joan Markmann, blok I; Bjarne Petersen, blok E samt Ole Petersen, der er referent.

Blok F og H var ikke repræ­sen­teret.

Dagsorden:

1. Blokarbejdet – status
2. Emner til generalforsamlingen
3. Eventuelt – herunder næste møde

**Ad 1: STATUS PÅ OPGAVER I BLOKKENE**

*Bjarne*: Det fungerer godt i vores blok (E). Vi har bl.a. i sommer haft en dejlig blokfest, og vi hjælper hin­anden med opgaverne.

*Joan*: Det fungerer også godt i vores blok. Rigtigt mange mødtes til møde i blokken. Vi har fordelt opgaver med f.eks. at passe elevator, vande blomster, sørge for gelænder og rydde for sne og saltning.

*Kisser*: Vi har ikke holdt blokmøde, men snakker sammen, så det fungerer rigtig fint hos os.

*Randi*: Det fungerer nogenlunde i vores blok (G). Nogle er mere aktive end andre!!

I løbet af samtalen kom det frem, at alle har misforstået dét med klipningen af hækken ud mod etape III (det grønne areal) – at den ikke skulle klippes. Det SKAL den! Det er blok­arbejde!

*Bjarne*: Synes, at det er rigtig godt med avisholderen i fællesskuret. Bjarne har også sat en bog derover, som enhver kan låne.

*Kisser* fik af Randi lov til at købe lyskæder til fællesanlægget ved blok K.

*Kisser:* Mange af de hækplanter mellem blok K og Havnehaven I, der blev plantet sidste efterår, er gået ud. Vi kommer til at have plantet nye.

**AD 2: EMNER TIL GENERALFORSAMLINGEN?**

Under eventuelt på generalforsamlingen må der gerne blive drøftet, at der mangler en blok­for­mand for blok F, der kan kommunikeres med.

Joan vil gerne have en regnvandstønde ud for hver blok.

Randi: Forslag om, at hvis en blok ikke udfører dens blokopgaver, så skal den trækkes i tilskuddet til hygge i blokken.

**AD 3: EVENTUELT - HERUNDER NÆSTE MØDE**

Næste møde: Sidst i marts, når foråret er kommet!

Vordingborg, den 21. oktober 2021

Ole Petersen, ref.